कुंभकरण का किरदार निभाने वाले लवी पजनी बोले- ‘हिंदू होने के नाते मुझे भी ठेस पहुंची’
Prabhas Kriti Sanon Adipurush Movie Controversy - Who Is Kumbhakarna Lavi Pajni फिल्म आदिपुरुष के डायलॉग्स पर अब फिल्म के ही एक एक्टर ने नाराजगी जताई है। फिल्म में कुंभकरण का रोल निभाने वाले एक्टर लवी पजनी ने एक इंटरव्यू में कहा कि हिंदू होने के नाते फिल्म के डायलॅग्स सुनकर उन्हें भी ठेस पहुंची है।
फिल्म आदिपुरुष के डायलॉग्स पर अब फिल्म के ही एक एक्टर ने नाराजगी जताई है। फिल्म में कुंभकर्ण का रोल निभाने वाले एक्टर लवी पजनी ने एक इंटरव्यू में कहा कि हिंदू होने के नाते फिल्म के डायलॅग्स सुनकर उन्हें भी ठेस पहुंची है। 
लवी फिल्म से जुड़े वो पहले शख्स हैं, जिसने फिल्म के डायलॉग्स पर आपत्ति जताई है।
डायरेक्टर का कहा मानना पड़ता है
आज तक से बात करते हुए पजनी ने कहा, ‘फिल्म में एक डायरेक्टर आपको जो भी डायरेक्ट करता है, वो आपको करना होता है क्योंकि आप कॉन्ट्रैक्ट में बंधे हुए होते हैं। इसके अलावा फिल्म कई हिस्सों में बनती है और किसी को पता नहीं होता है कि बाद में ऑन-स्क्रीन क्या जाएगा।’
मैं भी डायलाॅग्स सुनकर नाराज हूं
लवी ने आगे कहा, ‘जहां तक डायलॉग्स की बात है, तो सभी की तरह मैं ही इससे नाराज हूं। हिंदू होने के नाते मुझे भी इस तरह के डायलॉग्स से ठेस पहुंची है।’
रामायण के किरदारों को मजाक की तरह कैसे दिखाया
इसी बीच इलाहाबाद हाईकोर्ट की लखनऊ बेंच ने बुधवार को फिल्म आदिपुरुष के आपत्तिजनक डायलॉग के मामले में लगातार तीसरे दिन सुनवाई की। कोर्ट ने कहा कि जिस रामायण के किरदारों की पूजा की जाती है, उसे एक मजाक की तरह कैसे दिखा दिया गया।
कोर्ट ने कहा किसी धर्म को टच ना करें
तीसरे दिन सुनवाई करते हुए कोर्ट ने कहा, ‘ऐसी फिल्म को सेंसर बोर्ड ने पास कैसे कर दिया। फिल्म को पास कर देना एक ब्लंडर है। फिल्म मेकर्स को तो सिर्फ पैसे कमाने हैं क्योंकि पिक्चर हिट हो जाती है। अगर आप कुरान पर एक छोटी सी डॉक्यूमेंट्री भी बना दें, जिसमें गलत चीजों को दर्शाया गया हो तो आपको पता चल जाएगा कि क्या हो सकता है। मैं ये क्लियर कर दूं कि किसी एक धर्म को भी टच न करिए। आप किसी धर्म के बारे में गलत तरह से मत दिखाएं।’
लगातार हो रही फिल्म बैन करने की मांग
टपोरी डायलॉग्स पर उठे विवाद के बाद ‘आदिपुरुष’ के मेकर्स ने फिल्म के कुछ डायलॉग्स में बदलाव भी किया था। हालांकि, इसके बावजूद भी लोग लगातार इस फिल्म को बैन करने की मांग कर रहे हैं। उनका कहना है कि यह फिल्म लोगों की भावनाओं का मजाक उड़ा रही है।